# Odes (Horace, Mondot)/Texte entier

LE PREMIER LIVRE des Odes de Q.Horace FI. traduit du Latin, en vers François.
À SON MECENE.
Que chacun ſuit ſa fantaſie, & qu’il prend plaiſir aux vers Liriques.
Mon Mœcene, du ſacré Tige Yſſu des Roys, qui pour veſtige, De leur nom, t’ont fait glorieux, Rejetõ de la viue plãte Des Étruſques, cil que ie chante, Et d’où s’eſcoule tout mon mieux.
C’eſt à pluſieurs la vraye ſource De leur bonheur auoir la cource, Parmy l’Olimpe ſablonneux : Et après d’vne aiſle legere (Ayant animé la pouſſiere) S’aller loger au rang des Dieux.
Si la fameuſe troupe ordonne Des Quirins la triple couronne, (Ombrageant le front de laurier) De celuy, qui fendant la terre, Vne riche moiſſon enſerre Au plus profond de ſon grenier.
Et ſi le fer de ſa charrue, Contre Ceres ſouvent ſe rue, Deſireux du gain de ſon fruit : Il n’eſt beſoin changer de voye,
Pour la conqueſte d’autre proye, Ains ſuivre celle qui le ſuit.
Il n’eſt beſoin que la richeſſe De ce Roy de Pergame, opreſſe Son cœur, ny ſon affection : Ny qu’il ſ’ẽferme au creux de l’onde, De Mirthoé la mer profonde, Paſle de crainte, & paſſion.
Le Marchand, redoutant l’orage, Qui haleine ſur le rivage, Et qui fait rouler à grands bonds Les flots, & les ondes d’Ægee : Souſpire ſa terre eſtrangee, Et l’eſloignement de ſon fonds.
Et bien que l’horreur de l’orage, Luy apreſte ja ſon naufrage : Voyant tout autour boüillonner, Courageux, & hardi, fait teſte Aux vents, à la fiere tempeſte, Et ne ceſſe de ſillonner.
Les vns dés leur ieuneſſe priſent Le vin, & les jeux qu’ils eſliſent, Pour donner tréve à leurs deſirs : Maintenant ſous vn verd ombrage, Tantoſt ſur le bord d’vn rivage Ils s’en vont cueillir leurs plaiſirs.
Pluſieurs ſe plaiſent des armees Suiuir les troupes animees, À leurs meres pleines d’horreur Au ſon du Cleron qui enflame
De deſir, & d’enuie l’Ame, Et de hardieſſe leur cœur.
Le chaſſeur ſous le Ciel qui glace, Oubliant la beauté, la grace, De ſa douce moitié : touſiours Attend que la beſte ſauuage Se vienne rendre en ſon cordage, Entrelaſſé de mille tours.
Le beau lierre que ie porte Sur le front, luit en telle ſorte, Qu’il me rẽd tout sẽblable aux dieux : Les Nimphes des eaux, le bocage, La troupe des Faunes ſauuage Me retire des communs lieux.
Si la fluſte, que l’on admire D’Euterpe, ou la plaiſante Lire De Polimnie, eſpand ſon miel, Mecene, ſi par toy i’ay place Entre les Liriques : leur trace Ie pourſuiuray iuſques au Ciel.
Comme les Dieux ſe ſont courroucez contre les Romains pour la mort de Ceſar, le ſeul eſpoir de l’Empire Romain.

### ODE II.

IA long temps la terre griſonne Du frimats, de greſle
Et du froid, Des traicts enyurez que lon void De fureur, la ville s’eſtonne.
De Iupin iadis le tonnerre, De Pyrrh’ à la creation, Feit trembler toute nation, Le Ciel, le Feu, l’Air & la terre.
Lors que le Berger de Neptune, Prothee, menoit ſes Taureaux Paiſtre ſur les herbus coupeaux Des monts, plus voiſins de la Lune,
Et que les poiſſons de leurs aiſles (Fendans les flots qui s’eſlançoyent) Sur les Cheureaux déia tiſſoyent Leur nid, au lieu des colombelles.
Nous auons veu hors du riuage Des Étruſques, flotter les eaux, Qui du Roy, l’image à morceaux Et l’Autel de Veſta, rauage.
Car c’eſt le Tibre qui ſe vante De vouloir prendre la raiſon, De l’Illienne trahiſon, Quoy que Iupin ſ’en meſcontente.
Ce pendant la forte ieuneſſe Entendra les mutins aſſauts, Les combats, les faits martiaux, Des Perſes, pour vaincre la preſſe.
À ce malheur qui ia deffie L’Empire Romain, de ſi prez : Lequel des dieux (comme plus prez) Faudra-il (helas ! ) que lon crie ?
Quelle priere ou ſacrifice Des Vierges, les filles des Cieux, Quel accord doux & gracieux Nous fera voir Veſta propice ?
À qui des Dieux le plus à craindre Donra-il la legation
Pour trouuer l’expiation Du malheur qui tãt no’ foit pleindre.
Nous te prions ô ſaint Augure ! Apolon, nous tendre la main, Pour briſer le dard inhumain Sa fureur, ſa fiere pointure.
Ou bien toy riante Éricyne, Ceinte d Amour, d atraits de ieux, Ou toy Mars, qui voys tes nepueux, Autheur de la race Quirine.
Qu’vn trait de vos yeux ſe deſbande Sur nous, las ! comme vn clair rayon, Puis qu’il faut prendre vn morion, Pour chaſſer des Mores la bande.
Si la guerre longtemps ſeiourne, Animés d’vn cry noſtre voix, Noſtre dos chargé d’vn harnois, Faites puis, que la paix retourne.
Toy, Auguſte que mon vers nomme En terre, deſcendu des Cieux, Qui veux que chacun en ces lieux De Ceſar, vengeur te renomme.
Laiſſe du Ciel la voute encore. Et comme elle fera ſes tours, Faits alors renaiſtre tes iours, Viuant ça bas, où l’on t’adore.
Prends icy, les fruits de ta Gloire : Les triomphes qu’à tes Autels On ſacre, rendant immortels Ton nom, ton los, & ta memoire.
Ta voye ayant au Ciel repriſe, Faits qu’on te nomme Prince humain, Accort, puiſſant, de qui la main, De ces Indois, l’audace briſe.
Sur la navigation de Virgile allant en Athenes

### ODE III.

PVis qu’au vouloir de l’orage, Et des flots qu’on void retords En cent plis : tu mets ton corps Deſſus le marin riuage
Ie prie celle qui nouë Ceſte eau, la belle Cipris Et le Pere au menton gris Éole guider ta prouë.
Ie ſuplie auſſi d’Heleine Les freres aſtres iumeaux Te conduire ſur les eaux. Hors de naufrage & de peine.
Et toy Nauire qui flottes Et qui vas fonde eſcumer Et fendre deſſus la mer De Triton les vielles coſtes.
Soigneux ie te pry’regarde De rendre gay ſur le bor d D’où iay ma vie & ma mort, Maro, que tu prends en garde.
Cil auoit diamantine L’ame, & d’vn rocher le cœur, Qui fut premier le vainqueur Par rames de la marine.
Quel dard de celle qui coupe Noz ans, noz iours au milieu A craint ce grand demi-Dieu Des monſtres voyant la troupe.
Nager horrible ſur l’onde Et regardant de ſon œil Remply & enflé d’orgueil Les monts la fierté du monde ?
En vain Dieu voulut la terre Dc l’Ocean ſeparer Si l’homme choiſit la mer Et dans ſes vagues s’enſerre.
On ne craint aucun martire Pour enſuivre vn fol deſir, Au mal nous prenons plaiſir Où la volupté nous tire.
Ainſi à la race humaine Ayant offert le brandon, Et le feu du Ciel pour don, Promethé porta ſa peine.
Aprés que ceſte eſtincelle Fut rauie hors de ſon lieu, Iupin le plus puiſſant Dieu Puniſt la troupe nouuelle.
Le Ciel lors ſon ire enuoye Pour ſe vanger de nos maux À mille diuers troupeaux D’ennuys, ils nous miſt en proye.
Et la mort qui ne ſommeille, Nous guettant, double ſes pas : Pour nous fermer au treſpas Son dard cruel elle eſueille.
Quand Dedale voulut fendre Ce Ciel, d’vn ſuperbe vol, Comme temeraire & fol Des Dieux l’ire il peut apprendre.
Le trauail d HercuI’, l’audace De ſon cœur, print les enfers :  Rien n’eſt en ceſt vniuers  Que l’homme mortel ne braſſe.
 L’homme toutes choſes dompte,  Seul en prenant ſes eſbats  Par folie, du plus bas  Au plus hault des cieux il monte.
 Mais quoy ? las ! chetiue poudre  Nous faiſons par nos mesfaits  (De nos malheurs les attraits)  Sur nous s eſlancer la foudre.
À P. SESTE
Exortation à viure au mõde ioyeuſement puis que le printemps aproche & qu’il nous faut mourir.

### ODE IIII.

De nous I’hyuer ſe depart Comme d’vn benin regard xxxxxxxÀ ce iour xxxxxxxFait son tour Le Printemps gracieux Plaiſant & delicieux xxxxxxxDont on meyne xxxxxxxHors l’arene xxxxxxxDes bateaux xxxxxxxLes monceaux xxxxxxxSur les eaux.
Hors l’estable le troupeau Fait (reprenant le coupeau xxxxxxxDes hauts monts) xxxxxxxMille bonds : Le laboureur vieillard Esclaue au foyer cagnard xxxxxxxQui ſommeille xxxxxxxSe reueille xxxxxxxEn criant xxxxxxxL’Oriant xxxxxxxVa riant,
Les champs, les prés, leur esmail, Plus riche que le corail xxxxxxxDu gel franc xxxxxxxN’est plus blanc, Au pasle œil de la nuit Venus les Nimphes conduit.
xxxxxxxLes deuance xxxxxxxÀ la dance xxxxxxxEt brauant xxxxxxxLeur corps gent xxxxxxxVa mouuant
Ce pendant qu’en ſon manoir Des Ciclopes le Dieu noir xxxxxxxVulcan fait xxxxxxxVn tiers trait Or de ioye ondoyant Vn beau Mirthe verdoyant, xxxxxxxChacun porte xxxxxxxD’vne ſorte xxxxxxxPour rondeau. xxxxxxxLe chapeau xxxxxxxDe fleurs beau.
Parmy l’ombrage mouſſu Ou ſur le tertre boſſu xxxxxxxIl nous faut xxxxxxxD’vn ton hault Friſer mille chanſons Au Dieu Faune en cent façons xxxxxxxQu’on luy offre xxxxxxxPour ſon offre xxxxxxxLe Cheureau xxxxxxxOu la peau xxxxxxxD’vn aigneau
Le trait de la bleſme mort Qui nous pourſuit & nous mord xxxxxxxMeſcontant, xxxxxxxNous attend. Et tous d’vn meſme pas Nous fait rouler au treſpas : xxxxxxxLa mort dompte xxxxxxxEt ſurmonte xxxxxxxToutes gens xxxxxxxEt les ans xxxxxxxDes plus grands.
Le ſommaire de nos iours Qui va finiſſant ſon cours
xxxxxxxNe promet xxxxxxxNy permet Qu’on puisse conceuoir De maint âge vn doux espoir, xxxxxxxLa nuict pasle xxxxxxxNous deualle xxxxxxxPlein d’orgueil xxxxxxxEt de dueil xxxxxxxAu cercueil.
[illisible]
Ne promet  Ny permet Qu’on puisse conceuoir De maint âge vn doux espoir,  La nuict pasle  Nous deualle  Plein d’orgueil  Et de dueil  Au cercueil.
 Souz les antres de Pluton Estant enclos le bouton  Sans couleur,  De la fleur D’vne ieune saison, En ceste triste maison  L’estincelle  Plus cruelle  De l’Amant  Languissant  Va mourant.

### ODE V.

Qvel beau ietõ de mille odeurs sacrees Tiré iadis de la race des Dieux Aux lieux plus cois des antres gracieux Vient assaillir vos beautés diaprees ?
Pirrha qui eſt pour qui la blonde treſſe De vos cheueux pl° beaux qu’vn creſpe d’or D’vn fil doré les enlaſſés encor Pour de ſon cœur vous rendre domptereſſe ?
Combien de foys pourra il voir changee Ta volonté qui te trompe & ſeduit, Ta loyauté combien de fois la nuit D’vn pleur cuiſant voudra rẽdre vengee ?
Combien de fois las ! verra il l’orage Sifflant, bruyant, tout contraire a ſes vœux, Quand quelquefois ton amour dangereux Se veſtira d’vne poignante rage ?
Bien que ton œil, ton regard, & ta bouche, Et la beauté qui te fait tant aymer À ſon coſté ſoudain vienne allumer Vn nouueau feu, ne te voyãt farouche
Et d’vn eſpoir te conceuant contẽte De luy, ſans plus qui ſeul te veut ſeruir Pour ton Amour iuſtement deſſervir Le tout il met ſur toy de ſon attente.
Mais de te voir ſon œil inſatiable N’ayant encor la falace éprouué Du traiſtre archer (de ſes traits abreuué) Dit : las amour que tu es variable.
L’aſtre qui luit ſur nous ny la Fortune Ne peult d’enhault plus grands maux decocher Deſſus celluy qui ne peult arracher Son cœur du tien à tromper trop cõmune.
I’ay de Neptun’conſacré dans le Temple De cẽt couleurs vn pourtrait cõpaſſé,  Qui monſtre au vif le naufrage tracé De mes Amours, qu’encor’chacun cõtemple.

### ODE VI.

D’un vers heroé, l’eſcrivain Varius, fera dans l’erain Ta force viure, & tes batailles : Ceſt oyſellet, ſur ſon rameau, Ton nom rauira du Tombeau, Et du plus noir de ſes entrailles.
D’un fredon il deſgoiſera Ta vaillance, lors qu’il fera Par tout retentir tes Gens d’armes De mille accords doux & parfaits : Il chantera leurs braues faits Finis au branſler de tes armes.
Puis, qu’Agripe, arreſté ie ſuis Dans le rets d’Amour, ie ne puis Éterniſer (veincu) ta gloire, De Pelidee, ce n’eſt à nous Ourdir le feu ny ſon courroux, Ceſt ouvrage eſt au grec Homere.
Mon vers n’eſt encore ſi fol Que de cuider dire le vol D’Vliſſe, ſur les fieres ondes, Ny de Pelope la maiſon Enyuree de trahiſon,
Ces choses me sont trop profondes.
Ces entreprises ne me font
Que de honte couurir le front,
Et mon ame paslir de crainte,
La Muse defend à mes vœux
Que d’vn suget si glorieux
Par moy la grandeur ne soit peinte.
Car qui pourroit vn grand Dieu Mars.
Chargé d’vn harnois, aux hazards,
De la guerre éprouué, descrire ? Qui diroit le noir Merion
Perdu dans le camp d’Ilion
De Tydide, l’audace, ou l’ire
Ie tonne les riches banquets
Du vin, ie dis les beaux souhaits
Dont rougit l’argentine coupe,
Ie chante le feu, le brandon,
Et laflesche de Cupidon
Le Dieu de l’amoureuse Troupe.

### ODE VII.

QVi voudra, suiuant la fureur,
Dont Apollô, enfle son cœur,
Lou’ra la Cité Rhodienne,
Et son bruit semé sur les bords
Plus lointains, par diuers accords,
Ou bien la ville Lesbienne.
Ou d’Éphese les sacrez lieux,
Où Diane amusa ses yeux,
Acceptant les riches ofrandes,
Que la main des superbes Roys
Luy ont offert par tant de fois,
Tesmoings de leurs hautesses grãdes.
Ou bien de Corinthe les murs,
Seul rampart des assaux futurs,
Que de deux eaux le gouffre embrasse
Qu’il sacre à l’immortalité
Thebes où la diuinité
De Baccus, qui là print sa place.
Qu’il seme l’honneur de Delphos,
Du beau fils consacré au los
Du Dieu lupin & de Latone,
Qu’il publie le beau valon
Phocidien, où Apolon
Les Oracles du Ciel entonne.
Qu’il louë le bocage verd Tempe Thessalien, couuert
De cent & cent couleurs difformes,
La ieunesse des arbrisseaux,
Qui s’enyurent sur les ruisseaux
Pour s’esgaller au sein des ormes.
Plusieurs ne cerchent autre cas
Que de la deesse Pallas
Entonner d’vn mettre la ville D’Athene, & le fertil rameau D’vn Olivier, plaisant & beau, L’honneur de sa tresse gentille.
Les autres redoutans le nom Et la puissance de Iunon, Du Ciel, de la terre emperiere, S’inuitent de Micene au clos Ou bien prés la cité d"Argos, Pour franchir leur cource premiere.
Le Sparte bien que patiant, Ny Larisse ne me meut tant, Que fait le bruit qui se reueille Sur la perruque aux nœuds retords, Comme vn Zephire enfle les bords D’vne eau, qui pipe mon oreille.
Ou d’Anion le prompt ruisseau En l’air haussé, qui d’vn coupeau Esclatant, fait naistre sa cource, Ou que mes sens sont assaillis Des plaisirs d’vn herbu taillis Boyuant quelque argentine source.
Comme quand Éole repaist Du frein, les vents, & l’air se taist, Clair void-on du Ciel le visage. Il faut ainsi d’vn cœur ioyeux Apres vn Nectar gracieux Sur tes maux gaigner l’aduantage.
Soit que ton œil mille estendarts Voye ondoyer en mille parts, Tristes messagers d’vne guerre, Ou le meilleur de tes souhaits De l’heur iouissant d’vne paix, Au clos de ta maison t’enserre.
Car Teucre prõpt d’vn pied fuyard Tremblant au furieux regard De son pere, changea de place De sa bouche, laissant couler À ses amis vn doux parler D’vn beau rondeau ceignit sa face.
Disant, ou le Sort nous verrons Nous conduire, là nous yrons Foulans du pied la mesme voye Mon feu, mon cœur, mes compagnõs En cuidant perdre nous gaignons Souuent vne plus riche proye.
Armons nous donq d’vne fierté, Rendons nostre esprit indomté Par vn dard aislé de constance, Tant que sur vous Teucre sera Maistre & seigneur : Il vous fera Redouter, & vostre puissance.
Car Apolon n’a dit en vain  (Ce que ie tiens pour trop certain) Qu’vne grand ville on verra naistre De moy ailleurs, qu’on nommera, Salamine qui lors fera Sa grandeur par tout recongnoistre.
Chassés d’vn Nectar precieux Tout semblable à celuy des Dieux, Des soucis la troupe meurtriere, Cueillissés d’un oisif seiour Le doux miel, nous viendrons vn iour Derechef reuoir nostre terre.
Il reprend & se mocque de Sibaris qui luy faict l’amour.

### ODE VIII.

LAs ! dy moy ma belle Lydie Par tous les Dieux ie te suplie, Qui fait ainsi tant eslancer À tes yeux d’amoureuses flesches Tant de dards, de douces flamesches Sibaris voulant offencer ?
Las ! que ne permets-tu, mignarde, Qu’à son fait plus sage il regarde, Qu’il ne s’arme d’vn luisant fer, Qu’il n’aille encor, brauant, s’esbatre, Et le sablon de son pied batre, Et le trait de ses ans prouuer ?
Que n’arreste-il la puissance Par le frein d’vn poulain de France Qui va la terre poudroyant ? Pourquoy craint-il les iaunes ondes Du Tybre, & les eaux vagabondes, Que n’est-il son bord costoyant.
Qui l’esmeut à prendre la fuite Lors qu’il faut monstrer à la luite Quel est le tendon & le nerf De son bras, qu’est-ce qu’il ne dresse De sa dextre main la rudesse Plus-tost qu’estre d’Amour le serf ?
De Thetis la Nimphe argentine Deesse de l’onde marine Le filz d’Achille n’a ton veu Pour fuir les assaux de Troye Que des Grecs l’audace foudroye D"vn habit feminin vestu ?

### ODE IX.

TV vois du mont Sabinien Le sommet chenu de froidure, La forest ia plus ne soustien Son rameau peint d’vne verdure.
Le fleuue que l’on oit gronder Contre vn rocher suiuant sa trace, Est contraint les pas retarder De ses sillons changés en glace.
Prends ton harnois contre les vents Entassant au feu mille buches : D’vn vin gardé depuis quatre ans Remplis mille nouuelles cruches.
Des dieux laisse le reste en main, Laisse faire à leur prouidence, L’orgueil d’vn fort orage est vain, Rien sans leur conseil il n’offence.
De nous leurs rayons sont auprès,
En voyans tour ils font ensemble
Qujaux bois ne flestrit le Ciprés
Et que du vent l'orme ne tremble.
Ton cœur ne soit blesme & trãcy:
De l'aduenir ne te soucie,
Si la fortune veut icy
Augmenter les iours de ta vie.
Reçois tout cõme vn dõ des dieux, Comme du Ciel vne largesse,
Suy l'amour,au bal gracieux
Faits luyre ta braue ieunesse.
Et tandis qu'vn fils crespe-d'or
Iaunit le plus bas de ta face,
Et que le dard cruel encor
Ta flame ne rechange en glace.
Car comme de nos ans s'enfuit
(Cõme vne ombre qui ne seiournej
La saison, soubz la pasle nuit
Partie, iamais ne retourne.
Ores choisis tes passetemps
Parmy quelque verte campagne,
Les deuis amoureux reprens
Auant que tes yeux la nuit baigne.
De ta maistresse l'oeil pillard
Souz vn ry couuert de feintise
Caresse, & du doigt fretillard
L'anneau luy desrober aduise.

### ODE X.

Mercure des dieux la faconde Le Nepueu d’Atlas, qui du monde Barbare, rude & sans raison Armé de ta sage conduite Ses mœurs dressant en douce luite As formé sa ieune saison.
De ma fureur suiuant la flamme Qui me rauit & brusle l’Ame, Et qui fait bouillonner mon cœur Ie veux sacrer à tes hautesses Mille Poësies charmeresses, Et mille autels à ton honneur.
Ie veux raconter à la bande De nos nepueux, qui ia desbande Son trait de nos ans enuieux, Ie diray que ceux soubz qui tramble Le grand Olimpe tous ensemble T’ont mis au rang des plus grands Dieux.
Qu’au talon. ilz t’ont mis vne aisle Te choisissant ccmme fidelle Secretaire de leurs secrets, Que pour eterniser ta gloire Tu as fait parler vn yuoire Lanimant par tes mots sacrez.
Bien qu’Apolon fut en colere Contre toy pour la perte amere De ses bœufs : apres luy auoir Encor par jeu rauy sa trousse S’en rist & plus ne se courrouce Donnant loüange à ton sçauoir.
Ainsi comme les rangs d’Atride Priam suivant ton pas pour guide
Par toy celé vint eſpier Les feux Theſſaliens, les armes, Les bataillons des Grecs gensd’armes Et pour Hector Achil’prier.
Tu es encor celuy qui meines Les diuins eſprits par les plaines, Francs du trauail laborieux, Et bref comme ton Caducee Fait toute Mane treſpaſſee Deſcendre aux enfers tenebreux.
Qu’il n’eſt bon tant recercher les choſes advenir, & qu’il eſt meilleur viure ioyeuſement de iour en iour.

### ODE XI.

LEucone que veux-tu ſçauoir Ce qu’il n’eſt loiſible d’apprendre Quelle fin nous deuons auoir Des iours fuitifs qui nous font rẽdre.
 Laiſſe les nombres odieux Des Babilons, qui par nature Des ans ſont par trop curieux, Ce n’eſt que noſtre ſepulture.
 Soit que noſtre œil des nouueautez. Du Printemps, cent plaiſirs rapporte, Soit qu’auant que voir ſes beautez La mort au cercueil nous emporte.
 Que noz ans fuyars & noz iours Franchiſſans leur cource poudreuſe, Voiſent rouler de mille tours Aux enfers la pierre odieuſe.
Mon Leucone il eſt de beſoin Qu’vn peu ton eſprit l’on inſtruiſe : Du futur éuite le ſoin, Et tienſ ton ame en ſa franchiſe.
 Suy ton plaiſir, ayme les jeux, Verſe du vin à plaine coupe, Puis que de ſon dard rigoureux La mort le fil de noz ans coupe.
Cueillis doucement la clairté Qu’à l’aube du iour tu voys naiſtre, Puis que la fleur d’vn autre Eſté Perſonne ne ſe peut promettre.

### ODE XII.

CLion des Muſes la plus braue À qui rends-tu ores eſclaue Ta fluſte au bruit non enroüé, Le chant qu’aux reſponds de ta lire Tu fais ſi doucement redire, À qui des Dieux l’as-tu voüé ?
Qui enfle ton flageol humide Sur le mont voiſin de Phocide Ou ſur le feſte Hémonien, Ou de Pinde l’oſte des nues Sur les hauteſſes recognues De l’œil voiſin Arcadien ?
D’où les forests les plus espesses, Suiuant les douceurs piperesses D’Orphée, vindrent droit au son, Tous arbres forçans leurs racines, Et mesmes les vagues marines Vindrent escouter sa chanson.
Mais que faut-il que i’entrelasse Sur mon Luth, premier que la race, Le los, l’honneur, & la maison De Iupin, temperant le monde, Les Dieux hautains, la terre, & l’onde, Les ans, les iours, & leur saison ?
Il n’y eut oncq riẽ qui peust estre Digne d’au sainct temple paroistre Du ciel, passant toutes grandeurs, Encor son large sein qui voûte, N’eft riẽ prés ce Dieu qu’on redoute, Duquel Pallas prend les honneurs.
L’aigu de ma voix yra fendre L’air, ô Dieu Baccus pour espandre Tes lierres rouges vineux, Et toy divine chasseresse De t’accoller mon vers ne cesse, Ny de louer ton art heureux.
le veux tonner le braue AIcide, Et les feux qui l’onde homicide Apaisent, rasants les sillons, Iumeaux, de Lede & qui secourent Ceux qui les plains de Neptun’courẽt Agitez de cent tourbillons.
Qui font que les eaux s’entrefrapẽt Quand aus pieds des rochers s’atrapẽt Ne permetants la nue errer
Que les vents font franchir carriere, Qui brident la vague meurdriere, L’orage & les flots de la mer.
Pendant que mon oreille escoute Mes nerfs parlans, ie suis en doute Quel ie dois mettre sur mon ton Apres les Dieux : celuy qui Rome Bastist, ou Pompile, ou qu’on nomme Tarquin, ou bien le grand Caton.
Ou cil qui ayant la paupiere Hors des yeux, voyant la lumiere Du monde, parust aux enfers, Ie veux dire Émile propice À la Patrie, ou de Fabrice, La force aux accents de mes vers.
Ie n’oubliray la teste noire Curye, que la dent d’yuoire N’a point touché, ny de l’espieu L’adresse, & la maniere vtile Aux assaux. Et quant à Camille D’vn homme i’en feray vn Dieu.
Ainsi qu’au choir de la rosee Sur le ieune arbrisseau posee Il croist peu à peu hautement, Ainsi reçoit ta renommee Marcel, par ma plume animee De iour en iour accroissement.
Cesar monstrant sa claire face,
En splendeur les Astres il passe,
Les Astres du grand ciel voûté,
D’autant que Phebe en face plaine
La nuict par la celeste plaine,
Les surmonte de sa clairté.
Pere saint qui sur nous regardes,
Qui de tous encombres nous gardes,
Et qui nous distiles ton miel,
Fais ie te pry’ que sa main forte
Le rond de ce Globe elle porte,
Tant que tu regneras au ciel.
Soit que de l’ennemie audace,
Qui du plus loing la mort nous brasse
Il rompe les desseins cruels,
Soit qu’ayant esteint l’estincelle
De quelque autre troupe rebelle,
Il soit digne de mille autels,
Il ne fera non,iamais faute
De confesser ta main plus haute
Faisant hommage à tes grandeurs
Tu auras le Ciel, le Tonnerre
Et luy gouvernera la terre Ayants vous deux mesmes honneurs.
Il se plaint de ce que Theleph est plus aymé de sa Dame que luy.

### ODE XIII.

Ma Lydie où ie tiens encloses Mes volontez & mes desirs, Lors que tu semes tant de roses Au col, l’objet de tes plaisirs Las, Amour, ie me sens épris D’vn feu qui brusle mes esprits.
L’ame s’en-vole & me delaisse Iaune, pasmé, mort à demy De l’onde qui sort la largesse De mes yeux dit mon ennemy : Tesmoins certain du desconfort Plus cruel qu’vn traicl de la mort.
Quand ie vois ton gentil corsage Estre alaidy, par vn courrous : Et que Teleph’sentant la rage Des amans (dont ie suis ialous) Son amour venant amuser Graue tes leures d’vn baiser.
D’vn baiser qui n’est agreable, Qui n’est plaisant ny gracieux, Croy moy, il est trop variable, Il te trompe mocquant tes yeux, Garde que ses propos aislez Ne t’enferment dans ses filets.
Heureux trois fois, heureux encore Qui gardent entier le lien De l’amour que tant on honore Sans le rompre ou briser en rien Attendant que leur dernier iour Donne la fin à leur amour.

### ODE XIIII.

ONauire, vn cruel orage Prend ia sa desmarche sur toy La vague battant le riuage T’aporte vn nouuel esmoy, Que fais tu ? d’vn courage fort Prompt iette tes anchres au port.
Voy comme l’Antenne souspire Et le mast sanglotte son mal, Le vent mutiné le martire De Thetis au large portal, Voy les flots tout à l’enuiron Pour assaillir ton auiron.
Si de quelque puissant cordage À ce danger il n’a secours Des monts esleuez par l’orage Sera conduit par cent destours On ne peut des ia plus ramer Parmy le courroux de la mer.
Le drapeau enflé qui l’air coupe Est ia tout rompu de trauail, Et les Dieux, gardes de la poupe : Abandonnent le gouuernail : Le pin encor’ à son besoin Ne peut aprocher le bord loin.
Le Nautonier, blesme de crainte Des flotz, presque ia deuoré, Ne s’ asseure à l’image peinte Dont son tableau est decoré : Là soit donc logé ton souhait N’estre de tels vents le joüet.
Quãd ie pouuois, heureux, ensuiure Ma liberté, mille tourmens Me venoient saisir : Ores viure Il faut en mille pensemens, Poursuiuy d’vn mordant desir De te revoir à ton plaisir.
Le presage de Neree, Dieu de la mer fut la ruine de Troye.
ODE XV.
LEs vents voyant Pâris Guider son beau Soleil, Enuieux & marrys S’enyurent de sommeil.
La mer calme se taist En rompant ses esbats, Neree se repaist Dans les Troyens combats.
Combien de maux, helas ! Faudra-il lors souffrir. Qu’vn tranchant coutelas A toy viendra s’offrir.
Comme le Grec viendra Assaillir Illion, Pâris lors deuiendra En rien ton vnion.
Pallas déia te met (Ie le voy) son harnois, Son char, son feu, l’armet, Son rondache, & son bois.
Presomptueux estant De Venus caressé Tu ne seras pourtant Par ses traictz deIaissé.
Delaissé ne seras Pour viure à ton plaisir D’vn torment tu mourras Qui ia te vient saisir.
À Dieu les doux attraitz De l’amour nourrissons, À Dieu les sainctz pourtraitz Seuls suiets à mes fons.
En vous quittant, ie dois Sur les Grecz bataillons Chargé d’vn braue harnois Rompre mes eguillons.
C’est d’Aiax que ie veux Suivre d’vn fer pointu L’arrogance, & les vœux De sa haute vertu.
Mais quoy ? las ! trop tardif Pour atteindre à ce point Il te fera captif Dans ses mains mal apoint.
Le flottant ennemy Ne vois-tu ondoyer Qui te vient, à demy Forcené, foudroyer.
Teücre vaillant & preux Pour ta force esbranler Va d’vn cueur genereux Ses troupes assembler.
Regardant sur le front Tu verras Merion Entre tous ceux qui ont Le cresté morion.
Tydide ayant son cueur Enragé de despit Rechaufant sa fureur Veut te veoir desconflt.
Comme vn cerf fugitif Au regard affamé Du Loup : ainsi craintif Tu seras, & pasmé.
Pasmé lors tu seras : Voyant de ta fierté L’orgueil, tu changeras Alors ta fermeté.
Paris, tu n’auois pas, Au souhait de tes yeux Ouuert, (trois fois, helas) Ses propos ennuyeux.
Allumé de courroux Achille vn iour viendra, Des Troyens, par ses coups Qui ta gloire esteindra.

### ODE XVI.

MA douceur, fîlle qui surpasses Les riches beautez, & les graces Et de ta mere, & de Cypris Quand feras tu taire ma muse, Qui en te reprenant amuse Sa voix, son vers, & ses escrits ?
I’ay eu long temps l’ame captiue D’vne flamme de feu, si viue Qu’elle surpassoit d’Apollon, La collere chaude-flambante, Ou la fureur d’vn Corybante Tant auois ie le cœur fellon.
* peu prés: peu près
* bon jour: bonjour